id id en en en fr ms en en id id id id id id id id id id id id id en id id id id id id id id id ms id ms en id id id id id id id id id id id id id id en id id en en en en en ca es es ne en en en en en en en en en en en en en en en en en en en en en en en en id id id id id en ms en en en en en en en en en en en en en en en en en en en en en en fr en en en en en en en en en id en en id pt en en en en en en en en en
Rindu Yang Menghempas Hati – Bab 50 | Epilog Cinta - Cerita Kau & Aku
Adlina tidak tahu apa yang terjadi selepas dia memberitahu Nazrey perkara yang sebenar. Pagi itu, apabila Adlina membuka matanya dia sudah berada di atas katil di dalam bilik tidurnya. Kepala Adlina masih terasa berat. Adlina mengerling ke arah jam yang berada di atas meja di sisi katilnya. Jam menunjukkan sudah menginjak ke pukul enam pagi. Perlahan-lahan Adlina bangun dari katilnya dan membersihkan diri sebelum menunaikan kewajipannya sebagai seorang muslim.
Apabila Adlina keluar dari biliknya, rumah mewah itu sudah diterangi dengan lampu. Kelibat Mak Temah  sedang sibuk di dapur menyediakan makanan. Adlina pula sudah siap berpakaian untuk ke pejabat.
“Lin dah bangun? Lin okay tak? ” tanya Mak Temah dengan nada yang begitu prihatin. Diusap perlahan-lahan lengan Adlina.
“Alhamdullilah. Lin okay Mak Temah.” jawab Adlina. Tangannya sibuk mengambil serbuk kopi sebelum ditelakkan ke dalam teko.
“Semalam Lin pengsan. Dato’ yang mengangkat Lin masuk ke dalam bilik,” kata Mak Temah secara tiba-tiba. Kata-kata itu bagai sudah menjawab segala persoalan yang berligar di kepala Adlina sedari tadi.
” Mak Temah ke dapur malam itu untuk mengeluarkan bahan-bahan untuk memasak bila ternampak Adlina terbaring di tepi meja makan. Muka Dato’ pucat lesi. Terus dipanggil doktor peribadi.” jelas Mak Temah panjang lebar. Tangannya masih sibuk menggoreng nasi di dalam kuali.
“Dato’ di mana sekarang ini?” tanya Adlina.
“Dato’ baru sahaja keluar.  Malam semalam dia yang menjaga Adlina. Sebelum Mak Temah terlupa, Dato’ ada tinggalkan kunci kereta.” Mak Temah terus menyerahkan kunci kereta kepada Adlina. Bila Adlina melihat kunci kereta yang ada tangannya, menggeletar seluruh badannya. Suaminya menyuruhnya memandu kereta  Lexus RX hybrid ke tempat kerja. Tak ada kereta kecil ke, bisik hati Adlina.
“Mak Temah ada nombor telefon Dato’? tanya Adlina.
“Adlina tak ada ke nombor telefon Dato?” Soalan dibalas dengan soalan juga oleh Mak Temah.
“Eeerrr.. Saya dah simpan nombor Dato’. Tapi semasa saya menukar telefon bimbit, semua nombor yang disimpan hilang. ” kata Adlina beralasan. Tanpa mengesyaki apa-apa, Mak Temah terus memberitahu nombor bimbit Nazrey.  Bila Adlina cuba memasukkan nombor telefon bimbit Nazrey, rupanya Nazrey tidak pernah menukar nombor telefon selama ini. Entah kenapa saat itu Adlina merasa lega. Selepas Adlina makan sarapan, Adlina terus bergegas keluar sebelum memandu ke bangunan di mana terletaknya Saujana Holdings.
Adlina terus melangkah masuk ke dalam lif sambil menekan butang lif ke tingkat dua puluh. Keluar sahaja dari lif, Adlina ternampak Azean sedang menunduk membaca sesuatu. Di dalam fikiran Adlina hanya satu sahaja. Dia mahu memulangkan kunci kereta kepada suaminya kerana Adlina lebih senang memandu kereta yang lebih kecil seperti kereta Chevrolet yang pernah dipandunya semasa bertugas dengan Saujana Holdings. Adlina pula sudah bertekad mahu tinggal bersama dengan sepupunya yang sudah berpindah ke Cheras buat sementara waktu kerana kurang selesa bila berada di dalam rumah mewah itu.
Mungkin Adlina akan mencari rumah sewa yang berdekatan dengan pejabatnya. Untuk tinggal di rumah mewah itu.. rasanya dia seolah-olah tidak layak untuk tinggal di situ apatah lagi dengan layanan bahu sejuk oleh Nazrey. Cuma Adlina takut Puan Sri Nora tidak bersetuju dengan cadangannya yang mahu berpindah dalam keadaan sarat mengandung. Adlina pula tidak tahu apa yang terjadi kepada penthouse milik Nazrey; hadiah perkahwinannya kerana Adlina langsung tidak menjejakkan kakinya sehingga kini semenjak Nazrey pergi keluar negara.
“Assalamualaikum Azean.”  Adlina menyapa Azean.
“Ya Allah!!! Datin Adlina. Apa khabar?” pekik Azean seumpama melihat makhluk halus dihadapannya. Azean terus bangun dari tempat duduknya dan terus memeluk Adlina.
“Alhamdullilah sihat. Azean apa khabar?” tanya Adlina sambil tersenyum.
“Alhamdullilah. Khabar baik dan tak..” Azean memuncungkan mulutnya. Adlina ketawa berdekah-dekah
“Biasalah bos. Sejak peristiwa kemalangan yang berlaku ke atas dirinya.. Bos dah jadi harimau bintang dengan kumbang ketuk.” bisik Azean. Adlina memandang Azean kehairanan.
“Bos ni asyik nak marah-marah. Semuanya tak kena. Dulu tak macam begini. ” Azean meluahkan isi hatinya.
“Bos ada di dalam tak?” tanya Adlina.
“Ada di dalam pejabat dengan Cik Dania.” bisik Azean.
“Cik Dania?”  Kepala Adlina sudah mula befikir. Takkan Dania bekas tunang Nazrey ada di dalam bilik pejabat. Atas urusan apa? Bisik hati kecil Adlina.
“Boleh saya jumpa dengan bos sekejap sahaja?”
“Saya cuba ya Cik Adlina. Saya pun takut sebenarnya. Takut kena hamput dengan Dato.”
Azean terus menekan butang interkom untuk memberitahu Nazrey akan kedatangan Adlina di pejabat. Suara Nazrey mula bergema di corong interkom.
“Suruh Adlina masuk.” kata Nazrey.
Adlina terus ke bilik Nazrey yang betul betul terletak berhadapan dengan meja Azean. Dahulunya bilik itu dihuni oleh Allahyarham Tan Sri Hishamuddin. Dan kini bilik pejabat yang begitu luas itu dihuni oleh Nazrey. Adlina mengetuk pintu bilik Nazrey sambil menghela nafas panjang
“Masuk!!” laung Nazrey dari dalam biliknya. Adlina memusingkan tombol pintu sebelum masuk ke dalam bilik yang begitu luas. Ketika melangkah masuk, Adlina melihat Dania sedang duduk berhadapan dengan Nazrey.
Entah kenapa Adlina berasa hiba dan cemburu.Tiba-tiba terlayar gambar-gambar  mesra Nazrey dan Dania yang diterimanya di Watsapps. Api cemburu mula menguasai Adlina namun disabarkannya. Buat apa mahu melenting pada saat ini kerana Nazrey langsung tidak mengingati dirinya. Adlina harus kuat menempuh ujian ini. Lagipun Adlina mahu menolong ibu mertuanya memantau perjalan syarikat Saujana sebelum bersalin. Adlina sudah berjanji dengan Puan Sri Nora untuk mencungkil apa yang telah di syarikat Saujana sepanjang ketiadaan Nazrey beberapa bulan yang lepas.
“Nazrey, I’ve to go right now. Jangan lupa lunch kita nanti.” kata Dania sebelum mengangkat pungunggung dan terus berlalu keluar dari bilik.
“Boleh saya duduk?” tanya Adlina. Anak mata Nazrey terus memanah masuk ke dalam anak mata Adlina. Ketika itu Adlina berasa kurang selesa walaupun berhadapan dengan suaminya sendiri. Mungkin hatinya masih membengkak bila teringatkan gambar-gambar mesra Nazrey dan Dania. Bukan itu sahaja api cemburu sudah menguasai hatinya ketika ini kerana Dania berada di dalam bilik Nazrey. Bersangka baik sahaja lah Adlina, bisik hatinya lagi.
“Dato’, saya nak berikan kunci ini kembali.” Adlina terus menyerahkan kunci kereta Lexus RX Hybrid kepada Nazrey. Sengaja diri membahasakan lelaki itu dengan panggilan Dato’. Lelaki itu langsung tidak
“Kenapa? Tak cukup besar?” kata-kata itu terus terluncur terus dari mulut Nazrey. Kenapa suaminya berubah dengan begitu mendadak. Ya Allah! Tak kuat rasanya Adlina menghadapinya. Gambar-gambar yang diterima, suaminya hilang ingatan dan kini layanan suaminya kian membeku terhadap dirinya seolah-olah mencengkam nafasnya. Dirinya yang sudah sarat perlukan suaminya di sisi. Namun bagaimana suaminya ingin melayannya dan berada di sisinya sedangkan tidak ada satu perkara yang lelaki itu ingat tentang dirinya Adlina sedaya upaya menahan diri dari mengalirkan airmata. Dia mesti kuat menghadapinya.
“Terlebih besar Dato’ ” jawab Adlina pantas.
“Jadi kenapa kau menolak?” tanya Nazrey. Kata ganti namanya itu bagaikan terlalu kasar kedengaran di cuping telinganya.
“Saya akan beli kereta kecil. Cukup untuk saya berulang alik ke pejabat.”
“Ini bukan kehendak aku. Kehendak mama. Dia yang telefon semalam dan memberitahu aku supaya berikan kereta Lexus itu untuk dipakai oleh kau. Kau ingat aku nak sangat berikan kereta itu kepada orang yang aku tak kenali. Disebabkan mama aku turuti. Aku pun tak tahu muslihat kau sampai Mama pinta aku berikan Lexus itu kepada kau.” Suara garau lelaki itu memecahkan kesunyian bilik pejabatnya
“Kalau bukan kehendak Dato’ … Saya akan berikan semula kunci kereta ini. Lagipun saya akan berada di KL tidak lama.Cuma tiga bulan sebelum bersalin. Selepas itu saya akan pulang ke Singapura,” jawab Adlina mendatar.
“Kenapa sampai nak beli? Kalau dah mama aku suruh kau pakai.. pakai sahaja lah.”
“Soal Puan Sri, jangan Dato’ gusar. Saya akan beritahunya nanti bila pulang.”
“Suka hati kau lah.”
Adlina meminta diri dan terus keluar dari pejabat. Sejak akhir-akhir ini, Adlina sering kepenatan. Mungkin semakin kandungan ini besar, semakin dia berasa berasa cepat lelah. Adlina tidak terus masuk ke pejabatnya yang berada di tingkat lima Menara Saujana. Sudah dimaklumkan kepada Saerah salah seorang pembantunya di pejabat yang dia tidak akan kembali ke pejabat sehingga selepas waktu makan tengahari. Lagipun Adlina sudah berjanji dengan sepupunya Indah untuk makan tengahari bersama di salah sebuah restoran berdekatan dengan Menara Saujana.
Sambil berfikir tentang apa yang harus dibuatnya di pejabat nanti, Adlina menuruni tangga pintu keluar dan masuk Menara Saujana Holdings. Entah kenapa, Adlina berasa tubuhnya seakan-akan hilang imbangan dan terus tergelincir dari tangga tersebut. Tiba-tiba Adlina berasa perutnya begitu bisa sekali. Cecair darah membasahi baju dan seluarnya. Saat itu, Adlina terdengar seseorang memekik namanya dengan kuat sekali.
Filed under Uncategorized | Leave a comment
An amateur writer who loves expressing thoughts and feelings through casual writings.. Copyright Reserved. Last Updated January 2016
View all posts by June Zaidi »
Previous Post Next Post
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Ingatkan Dia – Bab 8
Ingatkan Dia – Bab 7
Ingatkan Dia – Bab 6
Ingatkan Dia – Bab 5
Ingatkan Dia – Bab 4
aishahrifhana on Rindu Yang Menghempas Hat…
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Epilog Cinta - Cerita Kau & Aku
Already have a WordPress.com account? Log in now.
Epilog Cinta - Cerita Kau & Aku